**2024-2025 оқу жылына 1 жартыжылдық тәрбие жұмысының есебі**

 Биылғы оқу жылындағы тәрбие жұмысы **«БІРТҰТАС ТӘРБИЕ БАҒДАРЛАМАСЫ»** бойынша жұмыс жасайды.

**БАҒДАРЛАМАНЫҢ МАҚСАТЫ:**

* Қазақстандық мәдениет құндылықтары негізінде азаматтық жауапкершілік пен патриотизм, парасаттылық пен адалдық, ар-ұждан, рухани-адамгершілік қасиеттерін бойына сіңірген, үйлесімді дамыған тұлға қалыптастыру.

**БАҒДАРЛАМАНЫҢ МІНДЕТТЕРІ:**

* **Рухани-адамгершілік қасиеттерді тәрбиелеу:**

отанға, өз халқына, оның тарихы мен мәдениетіне деген сүйіспеншілікті қалыптастыру;

Қазақстан Республикасының Мемлекеттік рәміздерін құрметтеуге тәрбиелеу;

адалдық, әділдік, мейірімділік, ар-ұят пен қамқорлық, қайырымдылық және басқа да адамдық қасиеттерді дамыту;

табиғатқа және қоршаған ортаға ұқыптылықпен қарауға тәрбиел

* **Азаматтық жауапкершілік пен патриотизмді дамыту:**

 елінің жетістіктері үшін мақтаныш сезімін ұялату;

 отбасы, қоғам және мемлекет алдындағы өз міндеттеріне саналы көзқарас қалыптастыру;

 өз құқығы мен бостандығы, сондай-ақ басқа адамдардың құқықтары мен бостандықтарын қорғауға дайын

 болуға баулу;

 әлеуметтік маңызы бар қызметке белсенді қатысуға тәрбиелеу.

* **Парасаттылық пен адалдықты қалыптастыру:**

 басқалармен қарым-қатынаста адал әрі әділ болуға және әдептілік нормаларын ұстануға тәрбиелеу;

 өз іс-әрекеттері мен сөздері үшін жауапкершілікті түсінуге тәрбиелеу;

 еңбексүйгіштік пен өзін-өзі жетілдіруге деген ұмтылысын қалыптастыру;

 біреудің еңбегі мен мүлкін құрметтеуге тәрбиелеу.

* **Білім алушының жеке басының үйлесімді дамуы үшін жағдай жасау:**

 әрбір білім алушыны тәрбиелеу мен оқытуда даралау мен саралау тәсілдемелерін қамтамасыз ету;

 білім беру ортасында жағымды психологиялық-педагогикалық ахуал қалыптастыру.

* **Бағдарлама мазмұны:**

 Білім алушылардың бойында құндылықтарды дамыту білім беру ұйымдарының оқу-тәрбие процесі

 жағдайында жүйелі ұйымдастырылады. Бұл міндетті іске асыру білім беру мазмұны, сынып сағаттары

 мен сыныптан тыс іс-шаралары арқылы жүзеге асырылады.

Ай сайын өткізілетін тұрақты іс-шаралар білім алушылардың біртұтас тұлғасын қалыптастыруға бағытталуы тиіс:

**Қыркүйек** – еңбекқорлық және кәсіби біліктілік айы;

**Қазан айы** – тәуелсіздік және отаншылдық айы;

**Қараша айы** – әділдік және жауапкершілік айы;

**Желтоқсан** – бірлік және ынтымақ айы;

**Қаңтар** – заң және тәртіп айы;

**Ақпан** – жасампаздық және жаңашылдық айы;

**Наурыз** – тәуелсіздік және отаншылдық айы;

**Сәуір** – еңбекқорлық және кәсіби біліктілік айы;

**Мамыр** – бірлік және ынтымақ айы.

 Сыныпта 5 оқушы. Оның 1-уі қыз, 4-уі ұл бала. Барлық іс – шараларға оқушылар белсене қатысады. Жылдың басында бағдарламаға сәйкес жоспар құрастырылды. Жоспарға сәйкес әр аптаның дүйсенбі күндері сынып сағаттары өткізіліп отырды. Атаулы мерекелер, іс – шаралар бойынша ауданнан жеке жоспар жіберілді. Соған сәйкес тапсырмалар орындалды.

 Жеке оқушылармен оның ішінде талантты және дарынды балаларға күрделі тапсырма берілді. Ата – аналармен әрбір тоқсан соңында оқушылардың үлгерімі, кездескен қиындықтар және оны шешу жолдарын қарастыру, түрлі тақырыптарды, жоспарға сәйкес ата – аналарға арналған баяндамаларды оқу, талқылау мақсатында жиналыстар өткіздім.

 Сыныпта өткізілетін сынып сағаттары мен тәрбиелік мәні бар іс –шаралардың уақытында өткізілуі нәтижесінде құқық бұзушы бала, ата – ана жоқ. Әр тоқсан сайын оқушылардың үйін санитарлық жағдайды бақылау мақсатында аралады. Оқушылардың отбасы жақсы тұрады. Оқушылардың тәртібін күнделікті бақылауда.

 Оқушылар мектепішілік іс-шараларға белсене қатысады. Нәтижелерге ие болды.

Атап айтсақ:

|  |  |  |  |  |
| --- | --- | --- | --- | --- |
| **№** | **Іс – шара атауы****(көркем орындаудан не бейнеленді, әрекет түрі)** | **Оқушылар** | **Деңгей** | **Нәтиже** |
| 1 | «Ұлттық құндылықтар – Ел қазынасы» атты бастауыш сыныптар онкүндігіндегі «Ұлттық әшекейлер» шығармашылық көрмесі | Бигелді Айсана | мектепішілік | Грамота – 1 орын |
| 2 | «Ұлттық құндылықтар – Ел қазынасы» атты бастауыш сыныптар онкүндігіндегі «7 қазына» сурет байқауы | Бигелді Айзере | мектепішілік | Грамота – 2 орын |
| 3 | «Ұлттық құндылықтар – Ел қазынасы» атты бастауыш сыныптар онкүндігіндегі «Менің Отаным - Қазақстан» мәнерлеп оқу байқауы | Жуманалин Арсен | мектепішілік | Грамота – 2 орын |
| 4 | «Ұлттық құндылықтар – Ел қазынасы» атты бастауыш сыныптар онкүндігіндегі «7 қазына» сурет байқауы | Дулат Жандос | мектепішілік | Грамота – 3 орын |
| 5 | «Ұлттық құндылықтар – Ел қазынасы» атты бастауыш сыныптар онкүндігіндегі «7 қазына» сурет байқауы | Жанбырбек Бекарыс | мектепішілік | Грамота – 3 орын |

 Оқушыларды еңбекке баулу мақсатында апта сайын сынып бөлмесін тазалауға және күнделікті кезекшілік кестесі бойынша сыныптың тәртібін сақтауды қадағалап отырдым. Апта сайын оқушылардың күнделіктерінің жүргізілуін тексердім. Күнделікті сабаққа кешіккен, сабақ босатқан оқушылармен әңгіме жүргізіп отырдым. Сынып оқушылары мектеп формасын сақтап отырды. Ай сайын балалардың үйін аралап, тұрмыс жағдайларын тексердім. Оқу үлгерімі бойынша әр пән мұғалімімен жекелей сөйлесіп отырдым.

 Ата-аналар жиналысы өткізіліп отырды. Онда оқушылардың тұрмыс-жағдайы, оқу үлгерімі, сабаққа қатысуының белсенділігі, емтиханға дайындығы және т.с.с. мәселелер талқыланып отырды. Жиі сабақтан қалатын оқушылардың ата-анасымен жеке жұмыс жүргізіліп, қысқы, күзгі, көктемгі және жазғы демалыста қайда болатындығы, өмір қауіпсіздігі және түнгі уақытта ата-анасыз жүруге болмайтындығы айтылып, ата-аналардан сенімхат алынды. Ата-аналармен жұмыс ватсап желісі және ұялы телефон арқылы үздіксіз жүріп отырды.

Тоқсан бойы атқарылған іс шаралар мектеп инстаграмм парақшасымен мектеп сайтында жарияланып тұрады.

          Осы атқарылған іс - шаралардың барлығы «**Біртұтас тәрбие бағдарламасының»** мақсатына жету, яғни оқушылардың бойына ұлттық құндылықтарды сіңіру еңбекқор, адал, саналы, жасампаз азаматты тәрбиелеу болып келеді. Екінші жартыжылдықта да жоспарға сәйкес ұйымдастырылған іс шараларға белсене іс-әрекеттерді атқарамыз .

Сынып жетекшісі: Дулатова Ырыстыгуль Мерекеновна